ประกาศกรมป่าไม้ประกาศกรมป่าไม้เรื่องโครงสร้างและการจัดหน่วยงาน อำนาจหน้าที่ วิธีการดำเนินงาน และสถานที่ติดต่อเพื่อขอรับข้อมูลข่าวสารของกรมป่าไม้[๑] โดยที่เป็นการสมควรปรับปรุงประกาศกรมป่าไม้เกี่ยวกับโครงสร้างและการจัดหน่วยงานอำนาจหน้าที่ วิธีการดำเนินงาน และสถานที่ติดต่อเพื่อขอรับข้อมูลข่าวสารให้เหมาะสมสอดคล้องกับโครงสร้างการแบ่งส่วนราชการ ภารกิจ และอำนาจหน้าที่ของกรมป่าไม้ในปัจจุบันตามกฎกระทรวงแบ่งส่วนราชการกรมป่าไม้ กระทรวงทรัพยากรธรรมชาติและสิ่งแวดล้อม พ.ศ.๒๕๕๑ ลงวันที่ ๒๔ เมษายน พ.ศ. ๒๕๕๑ รวมทั้งเป็นไปตามความในมาตรา ๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่กำหนดให้หน่วยงานของรัฐต้องส่งข้อมูลข่าวสารของราชการตามมาตรา ๗ (๑) (๒) และ(๓) ลงพิมพ์ในราชกิจจานุเบกษา นั้นกรมป่าไม้จึงประกาศโครงสร้างและการจัดหน่วยงานอำนาจหน้าที่ วิธีการดำเนินงาน และสถานที่ติดต่อเพื่อขอรับข้อมูลข่าวสารของกรมป่าไม้ดังต่อไปนี้ข้อ ๑ให้ยกเลิกประกาศกรมป่าไม้ เรื่อง โครงสร้างและการจัดหน่วยงาน อำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสารของกรมป่าไม้ ลงวันที่ ๑๙ กันยายน พ.ศ. ๒๕๔๔ข้อ๒ กรมป่าไม้ มีภารกิจเกี่ยวกับการอนุรักษ์สงวน คุ้มครอง ฟื้นฟู ดูแลรักษา ส่งเสริม ทำนุบำรุงป่าและการดำเนินการเกี่ยวกับการป่าไม้ การทำไม้ การเก็บหาของป่าการใช้ประโยชน์ที่ดินป่าไม้ และการอื่นเกี่ยวกับป่าและอุตสาหกรรมป่าไม้ให้เป็นไปตามระเบียบและกฎหมายที่เกี่ยวข้อง ด้วยกลยุทธ์เสริมสร้างความร่วมมือของประชาชนเป็นหลักเพื่อเพิ่มมูลค่าทางเศรษฐกิจของประเทศและพัฒนาคุณภาพชีวิตของประชาชนและมีภารกิจอื่นตามที่กฎหมายกำหนดให้เป็นอำนาจหน้าที่ของกรมป่าไม้โดยมีอำนาจหน้าที่ ดังต่อไปนี้๒.๑ควบคุม กำกับ ดูแล ป้องกันการบุกรุก การทำลายป่า และการกระทำผิดในพื้นที่รับผิดชอบตามกฎหมายว่าด้วยป่าไม้กฎหมายว่าด้วยป่าสงวนแห่งชาติ กฎหมายว่าด้วยสวนป่า กฎหมายว่าด้วยเลื่อยโซ่ยนต์กฎหมายว่าด้วยป่าชุมชน และกฎหมายอื่นที่เกี่ยวข้อง๒.๒ศึกษา วิจัย วางแผน และประสานงานเกี่ยวกับการปลูกป่าเพื่อการฟื้นฟูสภาพป่าและระบบนิเวศ๒.๓ส่งเสริมการปลูกป่า การจัดการป่าชุมชน และการปลูกสร้างสวนป่าเชิงเศรษฐกิจในลักษณะสวนป่าภาคเอกชนและสวนป่าในรูปแบบอื่นที่เกี่ยวข้อง ตลอดจนศึกษา วิเคราะห์และประเมินสถานการณ์ป่าเศรษฐกิจของตลาดในประเทศและต่างประเทศ๒.๔อนุรักษ์ คุ้มครอง ดูแลรักษา และจัดการให้มีการใช้ประโยชน์ที่ดินป่าไม้และการอนุญาตที่เกี่ยวกับการใช้ประโยชน์จากไม้ อุตสาหกรรมไม้ ที่ดินป่าไม้และผลิตผลป่าไม้๒.๕ศึกษา ค้นคว้า วิจัย และพัฒนาที่เกี่ยวข้องกับป่าไม้และผลิตผลป่าไม้และที่เกี่ยวข้องกับไม้และผลิตภัณฑ์ไม้๒.๖ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวงหรือคณะรัฐมนตรีมอบหมายข้อ๓ กรมป่าไม้มีโครงสร้างการแบ่งส่วนราชการดังนี้๓.๑กลุ่มและสำนัก ส่วนกลาง๓.๑.๑กลุ่มพัฒนาระบบบริหาร๓.๑.๒กลุ่มตรวจสอบภายใน๓.๑.๓กลุ่มนิติการ๓.๑.๔สำนักบริหารกลาง๓.๑.๕กองการอนุญาต๓.๑.๖สำนักจัดการที่ดินป่าไม้๓.๑.๗สำนักจัดการป่าชุมชน๓.๑.๘สำนักป้องกันรักษาป่าและควบคุมไฟป่า๓.๑.๙สำนักแผนงานและสารสนเทศ๓.๑.๑๐สำนักวิจัยและพัฒนาการป่าไม้๓.๑.๑๑สำนักส่งเสริมการปลูกป่า๓.๒สำนักส่วนกลาง ที่ตั้งในภูมิภาค๓.๒.๑สำนักจัดการทรัพยากรป่าไม้ ที่ ๑ - ๑๓ข้อ๔อำนาจหน้าที่และวิธีดำเนินงานของส่วนราชการในกรมป่าไม้ โดยสรุป ดังต่อไปนี้๔.๑กลุ่มและสำนัก ส่วนกลาง๔.๑.๑กลุ่มพัฒนาระบบบริหาร(๑)เสนอแนะให้คำปรึกษาแก่หัวหน้าส่วนราชการในกรมป่าไม้เกี่ยวกับยุทธศาสตร์การพัฒนาระบบราชการ(๒) ติดตาม ประเมินผลและจัดทำรายงานเกี่ยวกับการพัฒนาระบบราชการในกรมป่าไม้(๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่างๆ และหน่วยงานภายในกรมป่าไม้(๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๔.๑.๒กลุ่มตรวจสอบภายใน(๑) ดำเนินการเกี่ยวกับการตรวจสอบด้านการบริหาร การเงินและการบัญชีของกรมป่าไม้(๒)ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่ได้รับมอบหมาย๔.๑.๓กลุ่มนิติการ(๑) ดำเนินการตามกฎหมายเกี่ยวกับการป่าไม้ และกฎหมายอื่นที่เกี่ยวข้อง(๒) ดำเนินการเกี่ยวกับงานนิติกรรมและสัญญางานเกี่ยวกับความรับผิดทางแพ่ง อาญา งานคดีปกครองและงานคดีอื่นที่อยู่ในอำนาจหน้าที่ของกรมป่าไม้(๓) ดำเนินการเกี่ยวกับการพัฒนากฎหมายที่อยู่ในความรับผิดชอบของกรมป่าไม้(๔) ให้คำปรึกษา แนะนำแก่บุคลากรและหัวหน้าส่วนราชการในกรมป่าไม้เกี่ยวกับกฎหมายและระเบียบภาครัฐต่าง ๆที่เกี่ยวข้องในกิจการของกรมป่าไม้และปฏิบัติงานร่วมกับส่วนราชการในกรมป่าไม้และหน่วยงานอื่นที่เกี่ยวข้อง(๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๔.๑.๔สำนักบริหารกลาง(๑) ดำเนินการเกี่ยวกับการบริหารงานทั่วไป งานสารบรรณและงานช่วยอำนวยการของกรมป่าไม้(๒) ดำเนินการเกี่ยวกับการเงิน การบัญชี การงบประมาณ การพัสดุ อาคารสถานที่และยานพาหนะของกรมป่าไม้(๓) ดำเนินการเกี่ยวกับการบริหารงานบุคคล การพัฒนาข้าราชการการเสริมสร้างวินัย และรักษาระบบคุณธรรมของกรมป่าไม้(๔) ประชาสัมพันธ์และเผยแพร่ข้อมูลกิจกรรม ความรู้ ความก้าวหน้าและผลงานของกรมป่าไม้(๕) ดำเนินการอื่นใดที่มิได้กำหนดให้เป็นอำนาจหน้าที่ของส่วนราชการใดของกรมป่าไม้(๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๔.๑.๕กองการอนุญาต(๑) ศึกษา วิเคราะห์ นโยบายเพื่อกำหนดแนวทางด้านการอนุญาตให้เป็นไปตามกฎหมายที่เกี่ยวข้องรวมทั้งการจัดทำฐานข้อมูลด้านการอนุญาต(๒) กำหนดหลักเกณฑ์ และมาตรการในการอนุญาตที่เกี่ยวข้องกับการใช้ประโยชน์ที่ดินป่าไม้การทำไม้ การเก็บหาของป่า และอุตสาหกรรมไม้ตามกฎหมายที่เกี่ยวกับการป่าไม้และกฎหมายอื่นที่เกี่ยวข้อง(๓) ควบคุม กำกับ บริหารจัดการและติดตามตรวจสอบเกี่ยวกับการอนุญาตใช้ประโยชน์ที่ดินในเขตป่าสงวนแห่งชาติเพื่อการปลูกสร้างสวนป่าและการปลูกป่าใช้สอยในที่ดินของรัฐในพื้นที่ที่เป็นอำนาจหน้าที่ของกรมป่าไม้(๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๔.๑.๖สำนักจัดการที่ดินป่าไม้(๑) ศึกษา วิเคราะห์ สำรวจและประมวลผลข้อมูลทรัพยากรป่าไม้การจัดทำแผนที่ป่าไม้และกำหนดยุทธศาสตร์และเป้าหมายในการจัดการทรัพยากรป่าไม้ในเขตพื้นที่รับผิดชอบของกรมป่าไม้(๒) กำหนดหลักเกณฑ์ แนวทางเพื่อดำเนินการสำรวจรังวัดหมายแนวเขตพื้นที่เพื่อกำหนดเขตพื้นที่ป่าไม้และที่ดินป่าไม้ เพื่อใช้เป็นหลักฐานอ้างอิงตามกฎหมายที่เกี่ยวข้องและควบคุมการใช้ประโยชน์ให้เป็นไปตามกฎหมายว่าด้วยการป่าไม้(๓) ศึกษา วิเคราะห์ และจัดทำข้อมูลภูมิสารสนเทศป่าไม้เพื่อเป็นฐานข้อมูลในการจัดการทรัพยากรป่าไม้(๔) ติดตาม และประเมินผลการใช้ประโยชน์ ในพื้นที่ป่าไม้ให้เป็นไปตามนโยบายกฎหมายเกี่ยวกับการป่าไม้ และกฎหมายอื่นที่เกี่ยวข้อง(๕) ดำเนินการเกี่ยวกับการจัดทำหนังสืออนุญาตให้ทำประโยชน์และอยู่อาศัยในเขตปรับปรุงป่าสงวนแห่งชาติการแก้ไขปัญหาข้อขัดแย้งในเรื่องที่ดินเพื่อการอยู่อาศัยหรือการใช้ประโยชน์อื่น ๆ(๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๔.๑.๗สำนักจัดการป่าชุมชน(๑) ศึกษา วิจัย เพื่อกำหนดแผนงานและมาตรการในการจัดการป่าชุมชน ป่าในเมืองและระบบวนเกษตร(๒) ดำเนินการตามกฎหมายว่าด้วยป่าชุมชน และกฎหมายอื่นที่เกี่ยวข้อง(๓) ดำเนินการส่งเสริมและสนับสนุนให้ชุมชน องค์กรปกครองส่วนท้องถิ่นองค์กรเอกชน และสถาบันต่าง ๆ มีส่วนร่วมในการอนุรักษ์ ฟื้นฟูและบริหารจัดการป่าชุมชน ป่าในเมือง และระบบวนเกษตร(๔)ดำเนินการและประสานงานเกี่ยวกับการพัฒนางานด้านวนศาสตร์ชุมชนกับหน่วยงานที่เกี่ยวข้อง(๕)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๔.๑.๘สำนักป้องกันรักษาป่าและควบคุมไฟป่า(๑) ศึกษา วิเคราะห์ และกำหนดยุทธศาสตร์เพื่อการป้องกันรักษาป่าการควบคุมไฟป่า และการปราบปรามการกระทำผิดกฎหมายว่าด้วยการป่าไม้(๒) ศึกษา วิเคราะห์เพื่อกำหนดแนวทาง รูปแบบและวิธีการในการป้องกันรักษาป่าและการปราบปรามการกระทำผิดโดยกลยุทธ์การมีส่วนร่วมการพัฒนาศักยภาพบุคลากร และอาสาสมัครเพื่อการป้องกันรักษาป่าและควบคุมไฟป่า(๓) ศึกษา วิจัย และพัฒนาเพื่อหาแนวทาง รูปแบบ และวิธีการในการป้องกันและแก้ไขปัญหาไฟป่า(๔) ควบคุม กำกับ ตรวจสอบการดำเนินการตามหลักเกณฑ์และมาตรการในการอนุญาตที่เกี่ยวข้องกับการนำไม้และของป่าเคลื่อนที่ให้เป็นไปตามกฎหมายเกี่ยวกับการป่าไม้และกฎหมายอื่นที่เกี่ยวข้อง(๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๔.๑.๙สำนักแผนงานและสารสนเทศ(๑) ศึกษา วิเคราะห์ เพื่อเสนอแนวนโยบายและวางแผนยุทธศาสตร์ในการจัดการทรัพยากรป่าไม้ การวิเคราะห์แผนงานและโครงการ การจัดตั้งงบประมาณประจำปีรวมทั้งการติดตามและประเมินผลการปฏิบัติงานตามแผนงานและโครงการ(๒) ดำเนินการเกี่ยวกับการจัดทำแผนแม่บทแผนงานและกิจกรรมตามแนวพระราชดำริและแนวนโยบายที่เกี่ยวข้องและประสานการดำเนินงานโครงการอันเนื่องมาจากพระราชดำริและโครงการพิเศษอื่น ๆ รวมทั้งงานเลขานุการคณะกรรมการนโยบายป่าไม้แห่งชาติ(๓) จัดระบบการสำรวจ การเก็บ และการใช้ประโยชน์ข้อมูลของหน่วยงานในสังกัดและเป็นศูนย์ข้อมูลของกรมป่าไม้รวมทั้งเชื่อมโยงเครือข่ายเพื่อใช้ประโยชน์ร่วมกันเกี่ยวกับทรัพยากรป่าไม้กับหน่วยงานในสังกัด(๔) ประสานงานเกี่ยวกับการดำเนินงานกับองค์กรหรือหน่วยงานต่างๆด้านความช่วยเหลือและความร่วมมือทางวิชาการเกี่ยวกับการป่าไม้กับต่างประเทศและงานด้านอื่น ๆ ที่เกี่ยวข้อง(๕)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๔.๑.๑๐สำนักวิจัยและพัฒนาการป่าไม้(๑) กำหนดแผนงานแนวทางการวิจัย และพัฒนาด้านป่าไม้(๒) ศึกษา ค้นคว้า วิจัย ทดลอง และพัฒนาวิชาการด้านป่าไม้รวมทั้งความหลากหลายทางชีวภาพ และวิชาการด้านอื่น ๆ ที่เกี่ยวข้อง(๓) ศึกษา วิเคราะห์ และประเมินสถานการณ์เศรษฐกิจด้านป่าไม้ การตลาดไม้และการตรวจสอบเพื่อรับรองคุณภาพไม้จากสวนป่า(๔) ศึกษา วิจัย และพัฒนามาตรฐานผลิตภัณฑ์ป่าไม้และบริการตรวจสอบรับรองมาตรฐานผลิตภัณฑ์ป่าไม้(๕) ให้บริการตรวจพิสูจน์ เพื่อตรวจสอบ และรับรองชนิดและคุณสมบัติไม้รวมทั้งผลิตผลป่าไม้(๖) ถ่ายทอดเทคโนโลยี เผยแพร่ความรู้ ผลงานวิจัย และบริการทางวิชาการด้านการป่าไม้(๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๔.๑.๑๑สำนักส่งเสริมการปลูกป่า(๑) ศึกษา วิเคราะห์ เพื่อกำหนดนโยบาย ทิศทางและยุทธศาสตร์ในการดำเนินการอนุรักษ์ฟื้นฟู และพัฒนาพื้นที่ป่าไม้ในความรับผิดชอบของกรมป่าไม้(๒) ส่งเสริมและสนับสนุนการปลูกป่าในที่ดินของรัฐและการปลูกสร้างสวนป่าในที่ดินเอกชน การดำเนินการในรูปสหกรณ์สวนป่า และการปลูกป่าเศรษฐกิจทุกรูปแบบรวมทั้งการดำเนินงานเกี่ยวกับกฎหมายว่าด้วยสวนป่า และกฎหมายอื่นที่เกี่ยวข้อง(๓) ศึกษา ค้นคว้า ทดลอง และพัฒนารูปแบบการเพาะชำกล้าไม้การขยายพันธุ์ไม้ส่งเสริมและประชาสัมพันธ์เผยแพร่ความรู้เกี่ยวกับเทคนิคการเพาะชำกล้าไม้แก่หน่วยงานของรัฐภาคเอกชน และประชาชน(๔) ศึกษา วิเคราะห์ เพื่อดำเนินการเกี่ยวกับการจัดศูนย์การเรียนรู้ด้านทรัพยากรป่าไม้และนันทนาการรวมทั้งการจัดระบบสื่อความหมายเพื่อการเผยแพร่ความรู้ทางวิชาการเกี่ยวกับการป่าไม้(๕)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๔.๒สำนักส่วนกลาง ที่ตั้งในภูมิภาค๔.๒.๑สำนักจัดการทรัพยากรป่าไม้ ที่ ๑ ๑๓(๑) จัดทำแผนเพื่อการบริหารจัดการทรัพยากรป่าไม้ในพื้นที่รับผิดชอบให้สอดคล้องตามเป้าหมายและยุทธศาสตร์ของกรมจังหวัด และหน่วยงานที่เกี่ยวข้อง(๒) ดำเนินการเกี่ยวกับการจัดการทรัพยากรป่าไม้ในพื้นที่รับผิดชอบด้านงานป้องกันการบุกรุกทำลายพื้นที่ป่าไม้งานจัดการที่ดินป่าไม้ งานวิจัยและพัฒนาด้านการป่าไม้ งานส่งเสริมการปลูกป่างานจัดการป่าชุมชน ตามกฎหมายว่าด้วยป่าไม้ กฎหมายว่าด้วยป่าสงวนแห่งชาติกฎหมายว่าด้วยสวนป่า กฎหมายว่าด้วยเลื่อยโซ่ยนต์ และกฎหมายอื่นที่เกี่ยวข้อง(๓) กำกับ ติดตาม และประเมินผลการปฏิบัติงานของหน่วยงานในพื้นที่และรวบรวมเป็นข้อเสนอแนะต่อกรมและหน่วยงานที่เกี่ยวข้อง(๔)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๕สถานที่ติดต่อเพื่อขอรับข้อมูลข่าวสารของกรมป่าไม้ มีดังนี้๕.๑สถานที่ติดต่อขอรับข้อมูลข่าวสารในกรุงเทพมหานคร ติดต่อได้ที่ศูนย์บริการประชาชนกรมป่าไม้ ชั้น ๑ อาคารเทียมคมกฤส เลขที่ ๖๑ ถนนพหลโยธิน แขวงลาดยาว เขตจตุจักร กรุงเทพมหานคร ๑๐๙๐๐ โทรศัพท์ ๐ ๒๕๖๑ ๔๒๖๒ ๓ ต่อ ๕๐๕๓ ๕๐๖๓ ๕๖๕๗ โทรสาร ๐ ๒๕๗๙ ๒๘๘๔ ๐ ๒๕๖๒ ๐๗๐๒๕.๒สถานที่ติดต่อขอรับข้อมูลข่าวสารในส่วนภูมิภาค ติดต่อได้ที่สำนักจัดการทรัพยากรป่าไม้ ที่ ๑ ๑๓ประกาศ ณ วันที่ ๓๐มีนาคม พ.ศ. ๒๕๖๐ชลธิศ สุรัสวดีอธิบดีกรมป่าไม้พิมพ์มาดา/ภวรรณตรี/จัดทำ๒๔ พฤษภาคม๒๕๖๐[๑] ราชกิจจานุเบกษา เล่ม๑๓๔/ตอนที่ ๓๗ ง/หน้า ๓๕/๑๘ พฤษภาคม ๒๕๖๐